एक निश्चित उद्देश्य प्राप्त गर्नका लागि मानिसहरूलाई मानसिक रूपले तयार गराउने एउटा माध्यमका रूपमा कला, साहित्य र संस्कृतिको प्रयोग हुनुपर्ने मान्यता आफ्नो मत÷अभिमतमा मन्तव्य राखिसकेका खनालले आफ्नो अभिमतमा लेखेका छन्– त्यस्तो माध्यम जति आकर्षक र बोधगम्य र प्रभावशाली भयो त्यति नै त्यसले आँकेको लक्ष्य प्राप्त गर्न सफल हुने हुनाले लेखकले उसको रचनालाई सकेसम्म बढी संवेदनशील बनाएर त्यहाँ व्यक्त गरिएका अवधारणाहरू पाठकको आफ्नै हृदयले अटल गहिराइबाट निस्किएको आवाज हो भन्ने प्रभाव दिन सक्नु एउटा सफल लेखकको खूबी हो। यसै सन्दर्भमा उनी अगाडि लेख्छन्– ‘के कुरा प्रस्ट छ भने पाठकमा एउटा असल वस्तुको चिरस्थायी प्रभाव दिन आकर्षक कलाले मात्र सक्दछ।
